CELEX: 32011R0896
Language: fi
Date: 2011-09-02 00:00:00
Title: Komission täytäntöönpanoasetus (EU) N:o 896/2011, annettu 2 päivänä syyskuuta 2011 , tiettyjen tavaroiden luokittelusta yhdistettyyn nimikkeistöön

8.9.2011   
            
            
               FI
            
            
               Euroopan unionin virallinen lehti
            
            
               L 231/7
            
         KOMISSION TÄYTÄNTÖÖNPANOASETUS (EU) N:o 896/2011,
   annettu 2 päivänä syyskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä syyskuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Paluuheijastavat nauhat, jotka on tarkoitettu kiinnitettäviksi turva- ja virka-asuihin lämpöherkällä liimalla.
                  Tuotteen paksuus on 140–155 μm (suojapaperi poisluettuna), ja se koostuu seuraavista kerroksista:
                  
                              —
                           
                           
                              60–70 μm:n paksuinen kerros lasisia mikropalloja, joissa on metallinen peili yhdellä puolella ja jotka on kiinnitetty 15–20 μm:n paksuiseen poly (butadieenikoakryylinitriili) elastomeerikerrokseen
                           
                        
                              —
                           
                           
                              80–85 μm:n paksuinen kerros lämpöherkkää polyesteriliimaa ja
                           
                        
                              —
                           
                           
                              suojapaperi, joka poistetaan ennen käyttöä.
                           
                        Tuote esitetään tullille erillisinä kaistaleina tai rullina.
               
               
                  4008 21 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä 40 ryhmän 1 ja 9 huomautuksen sekä CN-koodien 4008, 4008 21 ja 4008 21 90 nimiketekstien mukaisesti.
                  Tuote koostuu eri ainetta olevista kerroksista, minkä vuoksi tuote on luokiteltava niiden aineiden mukaan, jotka antavat sille sen olennaisen luonteen.
                  Lasisten mikropallojen merkitys on tärkeä tuotteen paluuheijastavuuden kannalta, mutta luokittelu nimikkeeseen 7018 lasijyväsinä (microspheres) ei ole mahdollista, koska lasiset mikropallot paikallaan pitävän elastomeerin merkitys on suurin.
                  Vaikka polyesterikerros on kerroksista paksuin, luokittelu nimikkeeseen 3920 lämpömuovautuvaa polymeeriä olevana levynä ei ole mahdollista, koska elastomeeri, johon lasiset mikropallot on kiinnitetty, on tärkein aine lasisten mikropallojen yhdessä pitämisen ja näin ollen tuotteen paluuheijastavuusominaisuuden kannalta.
                  Koska elastomeeri antaa tuotteelle sen olennaisen ominaisuuden, se on luokiteltava yhdistetyn nimikkeistön 3 yleisen tulkintasäännön b alakohdan mukaisesti nimikkeeseen 4008 vulkanoitua kumia, ei kuitenkaan kovakumia, olevina laattoina, levyinä ja kaistaleina.